Κυλλήνη (δορυφόρος)

Η Κυλλήνη (αγγλικά: Cyllene) ή Δίας XLVIII είναι ένας φυσικός δορυφόρος του πλανήτη Δία. Ανακαλύφθηκε από μία ερευνητική ομάδα αστρονόμων του Πανεπιστημίου της Χαβάης με επικεφαλής τον Σκοτ Σέπαρντ, το 2003. Πήρε το όνομά του τον Μάρτιο του 2005 από την Κυλλήνη, η οποία ήταν μία ορεάδα νύμφη, κόρη του Δία και της Καλλιστούς σύμφωνα με την Ελληνική μυθολογία. Η αρχική προσωρινή ονομασία που του είχε δοθεί ήταν S/2003 J 13.

Έχει διάμετρο περίπου 2 χλμ. και περιφέρεται γύρω από τον Δία σε μέση απόσταση 23.396.000 χλμ. σε 731,099 ημέρες, σχηματίζοντας κλίση 140° με την εκλειπτική (140° προς τον Ισημερινό του Δία), σε ανάδρομη φορά και με εκκεντρότητα τροχιάς 0,4116.

Η Κυλλήνη ανήκει στην τροχιακή «Ομάδα της Πασιφάης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 22,8 και 24,1 εκατομμυρίων χιλιομέτρων και κλίσεις τροχιάς από 144,5° έως 158,3°.

Παραπομπές

Εξωτερικοί σύνδεσμοι 
 Κυλλήνη από την Εξερεύνηση του Ηλιακού Συστήματος της NASA 
 Οι δορυφόροι του Δία από τον Σκοτ Σέπαρντ 

Φυσικοί δορυφόροι Δία